Ogres Kalna pamatskola

Ogres Kalna pamatskola ir vispārizglītojoša mācību iestāde Ogrē.

 Vēsture 
Skolas pirmsākumi meklējami 1919. gadā, kad Ikšķiles pagasta valde nolēma par skolas atvēršanu Ogres apdzīvotās vietas bērniem. Pirmajā gadā skolā darbojās tikai 1. un 2. klase. 1920. gadā tika nodibināts Ogres miests un skola nonāca miesta īpašumā. Nākamajā mācību gadā skolai piešķirts jauns nosaukums - Ogres miesta 6-klasīgā pamatskola. 1923. gadā skolā tika izveidota bibliotēka. No 1942. līdz 1944. gadam skolas nosaukums bija Ogres pilsētas tautskola. Vācu okupācijas laikā, paralēli mācībām, skolā iekārtots kara hospitālis. 1945. gadā skola pārdēvēta par Ogres pilsētas 7-gadīgo skolu. Gadu vēlāk izveidotas pirmās klases krievvalodīgo bērniem, taču jau 1948. gadā krievvalodīgo plūsma atdalīta un izveidota patstāvīga 7-gadīga skola (tagad Jaunogres pamatskola). 1949. gada 1. septembrī Ogres skola no nepilnās vidusskolas reorganizēta par vidusskolu. No 1950. gadiem skolā darbojās divas maiņas. 1960. gada 1. martā ekspluatācijā tika nodota vidusskolas ēka, Zinību ielā 3. 1972. gadā krievvalodīgā skola pārgāja uz jauno Jaunogres vidusskolu (tagad Jaunogres pamatskolu). 1992. gadā atklāta pašreizējā skolas ēka. Tai pašā laikā no Ogres 1. vidusskolas sāka atdalīties Ogres 2. vidusskola (tagad Ogres Valsts ģimnāzija).https://www.okp.lv/par-skolu/skolas-vesture/

2024. gada 1. augustā Ogres 1. vidusskolu reorganizēja un pārdēvēja par Ogres Kalna pamatskolu.No nākamā mācību gada Ogres 1. vidusskola kļūs par Ogres Kalna pamatskolu, bet Jaunogres vidusskola – par Jaunogres pamatskolu

 Programmas 
 Pamatizglītības programma (21011111)
 Pamatizglītības pedagoģiskās korekcijas programma (21011812)
 Speciālās pamatizglītības programma izglītojamajiem ar mācīšanās traucējumiem (21015611)
 Pamatizglītības 2. posma (7.- 9.klase) programma (23011112)

 Atsauces 

Kategorija:Skolas Ogrē
Kategorija:Pamatskolas Latvijā
Kategorija:Ogre